Oficialusis leidinys L 205 , 13/08/1979 p. 0017 - 0018

specialusis leidimas suomių kalba: skyrius 13 tomas 10 p. 0055

specialusis leidimas graikų k.: skyrius 13 tomas 8 p. 0196

specialusis leidimas švedų kalba: skyrius 13 tomas 10 p. 0055

specialusis leidimas ispanų kalba: skyrius 13 tomas 10 p. 0152

specialusis leidimas portugalų kalba skyrius 13 tomas 10 p. 0152



Tarybos direktyva 1979 m. liepos 24 d. iš dalies keičianti Tarybos direktyvą 74/150/EEB dėl valstybių narių įstatymų, reglamentuojančių ratinių žemės ūkio ar miškų ūkio traktorių tipo patvirtinimą, suderinimo (79/694/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač jos 100 straipsnį, atsižvelgdama į Komisijos pasiūlymą, atsižvelgdama į Europos Parlamento nuomonę [1], atsižvelgdama į Ekonomikos ir socialinių reikalų komiteto nuomonę [2], kadangi tam tikromis traktorių sistemomis ar dalimis, kurios sudaro atskirąjį techninį junginį, jau prekiaujama tiek atskirai, tiek sumontuotomis traktoriuje; kadangi, kiek įmanoma patikrinti tokias sistemas ar dalis prieš sumontuojant jas traktoriuje, jų judėjimą galima palengvinti įdiegiant EEB tipo patvirtinimą ir tokiems atskiriesiems techniniams junginiams; kadangi todėl pageidautina, kad 1974 m. kovo 4 d. Tarybos direktyva 74/150/EEB dėl valstybių narių įstatymų, reglamentuojančių ratinių žemės ūkio ar miškų ūkio traktorių tipo patvirtinimą, suderinimo [3] būtų nedelsiant papildyta tokį tipo patvirtinimą įdiegiančiomis nuostatomis; kadangi atskirųjų techninių junginių, skirtų montuoti į traktorius, EEB tipo patvirtinimas supaprastina traktorių tipo patvirtinimo tvarką, nes išvengiama tam tikrų patikrinimų pasikartojimo atliekant tipo patvirtinimą; kadangi suteikiant EEB tipo patvirtinimą turi būti įmanoma nustatyti jų naudojimo apribojimus ir (arba) montavimo reikalavimus; kadangi visuomet turi būti įmanoma suderinti atskirąsias direktyvas su atskirųjų techninių junginių gamybos technikos pažanga; kadangi šiuo tikslu tinka Tarybos direktyvos 74/150/EEB 13 straipsnyje nustatyta tvarka; kadangi traktorių vairuotojų darbo erdvės ir langų reikalavimai skirtingose valstybėse narėse skiriasi; kadangi todėl būtina, kad visos valstybės narės nedelsdamos nustatytų vienodus reikalavimus papildydamos arba pakeisdamos jose galiojančias taisykles; kadangi atitiktis šiems reikalavimas turėtų būti tikrinama Direktyvoje 74/150/EEB kiekvienam traktorių tipui numatyta EEB tipo patvirtinimo tvarka; kadangi todėl būtina papildyti tą direktyvą įtraukiant būtinas nuorodas į I priedą (informacinio dokumento pavyzdys) ir II priedą (EEB tipo patvirtinimo sertifikato pavyzdys), PRIĖMĖ ŠIĄ DIREKTYVĄ: 1 straipsnis Direktyva 74/150/EEB iš dalies keičiama taip: a) Po 9 straipsnio įrašomas toks straipsnis: "9a straipsnis 1. EEB tipo patvirtinimas gali būti suteiktas traktorių sistemų ar dalių, kurios sudaro atskirąjį techninį junginį, tipams, jei tai yra aiškiai nurodyta atskirosiose direktyvose. 2. Jei atskirasis techninis junginys, kurį reikia patvirtinti, atlieka savo funkciją ar pasižymi tam tikra savybe tik kartu su kitomis traktoriaus sudėtinėmis dalimis ir todėl atitiktį vienam ar daugiau reikalavimų galima patikrinti tik tuomet, kai atskirasis techninis junginys, kurį reikia patvirtinti, veikia kartu su kitomis – tikromis arba imituojamomis – traktoriaus sudėtinėmis dalimis, atskirojo techninio junginio EEB tipo patvirtinimas turi būti atitinkamai apribotas. Tokiu atveju atskirojo techninio junginio EEB tipo patvirtinime turi būti įrašyti bet kokie jo naudojimo apribojimai ir jo montavimo reikalavimai. Kaip laikomasi šių apribojimų ir reikalavimų, tikrinama suteikiant EEB tipo patvirtinimą traktoriui. 3. Analogiškai taikomi 3–9 ir 14 straipsniai. Tačiau pagal šį straipsnį suteikto atskirojo techninio junginio EEB tipo patvirtinimo turėtojas turi ne tik užpildyti 5 straipsnio 2 dalyje numatytą sertifikatą, tačiau ir paženklinti kiekvieną pagal patvirtintą tipą pagamintą junginį prekės pavadinimu ar ženklu, užrašu, nurodančiu tipą ir, jei tai numatyta atskirojoje direktyvoje, tipo patvirtinimo numerį."; b) 11 straipsnis papildomas tokia pastraipa: "Ši tvarka taip pat taikoma nuostatų, susijusių su atskirųjų techninių junginių EEB tipo patvirtinimu, įrašymu į atskirąsias direktyvas."; c) I priedas (informacinio dokumento pavyzdys) papildomas tokiais punktais: - "8.4.4. Vairuotojo darbo erdvė", - "8.4.5. Langai"; d) II priedas (EEB tipo patvirtinimo sertifikato pavyzdys) papildomas tokiais punktais: - "7.4.4. Vairuotojo darbo erdvė SD", - "7.4.5. Langai SD". 2 straipsnis 1. Valstybės narės priima įstatymus ir kitus teisės aktus, kurie, įsigalioję per 18 mėnesių nuo pranešimo apie šią direktyvą, įgyvendina ją, ir nedelsdamos apie tai praneša Komisijai. 2. Valstybės narės pateikia Komisijai šios direktyvos taikymo srityje priimtų pagrindinių nacionalinės teisės nuostatų tekstus. 3 straipsnis Ši direktyva skirta valstybėms narėms. Priimta Briuselyje, 1979 m. liepos 24 d. Tarybos vardu Pirmininkas M. O’Kennedy [1] OL C 127, 1979 5 21, p. 80. [2] 1979 m. gegužės 22 ir 23 d. pateikta nuomonė (dar nepaskelbta Oficialiajame leidinyje). [3] OL L 84, 1974 3 28, p. 10. --------------------------------------------------